“เงินบาท” วันนี้เปิดตลาด 34.40 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.40 บ. ใกล้เคียงปิดตลาดเมื่อวันศุกร์ที่ระดับ 34.39 บ. โดยมองกรอบค่าเงินบาทวันนี้เคลื่อนไหวในช่วง 34.20- 34.50 บ.าท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.40 บ. ใกล้เคียงปิดตลาดเมื่อวันศุกร์ที่ระดับ 34.39 บ. โดยมองกรอบค่าเงินบาทวันนี้เคลื่อนไหวในช่วง 34.20- 34.50 บ.าท/ดอลลาร์
24 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(24 เม.ย.66) ) เปิดเผยว่า ค่าเงินบาทเช้านี้เปิดตลาด 34.40 บาท/ดอลลาร์ ใกล้เคียงกับราคาปิดตลาดเมื่อวันศุกร์ที่ระดับ 34.39 บาท/ดอลลาร์
โดยดอลล่าร์อ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันศุกร์ (21 เม.ย.) ขณะที่ยูโรแข็งค่าขึ้นหลังการเปิดเผยดัชนีผู้จัดการฝ่ายจัดซื้อ (PMI) เพิ่มขึ้นในยูโรโซน
เปิดเผยดัชนีผู้จัดการฝ่ายจัดซื้อ (PMI) รวมภาคการผลิตและภาคบริการเบื้องต้นของสหรัฐ ปรับตัวขึ้นสู่ระดับ 53.5 ในเดือนเม.ย. ซึ่งเป็นระดับสูงสุดในรอบ 11 เดือน จากระดับ 52.3 ในเดือนมี.ค. โดยดัชนี PMI อยู่สูงกว่าระดับ 50 ซึ่งบ่งชี้ว่าภาคธุรกิจของสหรัฐมีการขยายตัว โดยได้ขยายตัวติดต่อกันเป็นเดือนที่ 3
FedWatch Tool ของ CME Group บ่งชี้ว่า นักลงทุนให้น้ำหนัก 84.0% ที่เฟดจะปรับขึ้นอัตราดอกเบี้ย 0.25% สู่ระดับ 5.00-5.25% ในการประชุมวันที่ 2-3 พ.ค. และให้น้ำหนักเพียง 16.0% ที่เฟดจะคงอัตราดอกเบี้ยที่ระดับ 4.75-5.00%
โดยตลาดพันธบัตรไทยสัปดาห์ที่แล้ว นักลงทุนต่างชาติขายสุทธิ 2,039 ล้านบาท  และซื้อหุ้นไทยสุทธิ  1,164 ล้านบาท ส่วนกรอบค่าเงินบาทวันนี้คาดว่าเคลื่อนไหวในช่วง 34.20- 34.50 บาท/ดอลลาร์ โดยแนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออก แนะนำขายเงินตราต่างประเทศที่เหนือระดับ 34.50 บาท/ดอลลาร์ โดยกรอบค่าเงินวันนี้ USD/THB 34.20- 34.60,EUR/THB 37.50- 38.00,JPY/THB  0.2540- 0.2580,GBP/THB 42.60- 43.00 และ AUD/THB 22.80- 23.20